Diari Oficial de la Generalitat Valenciana


Sumari del DOGV 9711, del 25-10-2023 (2023/10358)

RESOLUCIÓ de 18 d'octubre de 2023, de la Presidència de l'Acadèmia Valenciana de la Llengua, per la qual es proveïx una vacant i es declara desert un lloc de treball anunciats en la convocatòria de concurs 4/2023.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9711

Data del DOGV
:   25-10-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/10641


Data del document
:   18-10-2023

Organisme emissor


Tipus de document
:   Resolució

Anàlisi jurídica

 Descriptors 

:   * Acadèmia Valenciana de la Llengua
    * funcionari

RESOLUCIÓ de 18 d'octubre de 2023, de la Presidència de l'Acadèmia Valenciana de la Llengua, per la qual es proveïx una vacant i es declara desert un lloc de treball anunciats en la convocatòria de concurs 4/2023. [2023/10074]  
Vista la proposta de resolució formulada per la comissió de valoració corresponent a la convocatòria 4/2023, anunciada per la Resolució d'esta presidència de 30 de juny del 2023 (DOGV núm. 9654, del 3 d'agost), per a la provisió, pel procediment de concurs, dels llocs de treball de naturalesa funcionarial, sector administració general, números 30 i 31, auxiliar de gestió.  
D'acord amb el que disposen els articles 110 i següents de la Llei 4/2021, de 16 d'abril, de la funció pública valenciana, i dels articles 38 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, fent ús de les atribucions que em conferix l'article 19, apartats c) i e), de la Llei 7/1998, de 16 de setembre, de la Generalitat, de creació de l'Acadèmia Valenciana de la Llengua,   
  
Primer  
Adjudicar, amb destinació definitiva, a Antoni Josep Soriano Perelló, amb DNI 36315215Z, el lloc de treball número 30, auxiliar de gestió, grup C2, nivell de complement de destinació 12, complement específic AVL28.  
  
Segon  
Els efectes administratius i econòmics seran des del dia 1 de novembre del 2023.  
  
Tercer  
Igualment cessarà d'ofici en la mateixa data, si és el cas, el funcionari o la funcionària que estiga ocupant el lloc de treball adjudicat en este concurs.  
  
Quart  
Declarar desert el concurs del lloc de treball número 31.  
  
Quint  
La present resolució posa fi a la via administrativa. D'acord amb el que establixen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, els interessats podran interposar, potestativament, recurs de reposició, o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició s'ha d'interposar davant de la Presidència de l'Acadèmia Valenciana de la Llengua en el termini d'un mes comptador des de l'endemà de la publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.  
  
València, 18 d'octubre del 2023.- La presidenta: Verònica Cantó Doménech.